fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi da fi fi fi fi fi fi fi fi fi fi fi fi fi fi fi
Värittäminen pienten lasten kanssa - Tarinatädin värityskuvat
KIRJOITTANUT JA KUVITTANUT ELINA PUOHINIEMI
Vaikka Tarinatädin vuodenaikavärityskuvat on suunnattu alakouluikäisille, voi niitä värittää myös pienempien lasten kanssa.
Kun iloa tuottaa jo se, että pääsee kokemaan kuvan värittäen, kun värikynällä kuvan tutkiminen syventää kokemusta ja lapsi saa värittäessään purkaa mielikuvitustaan tarinoita kertomalla, ei ole väliä mahtuuko väri viivojen väliin vai ei.
Tässä vinkkejä perheen pieninten kanssa tarinointiin ja värittämiseen:
Yksityiskohdat ovat suurempia ja siten helpompia värittää. Ylläolevassa kuvassa näet eron A4- ja A3-kokoisten kuvien välillä.
Valitse yksi väri kerrallaan
Ja voi värittämisen riemua!
Yksityiskohtaisen värittämisen aika tulee ajallaan.
Jätä tummat värit pois paletista
Jos haluat, että kuvaa voi ”lukea” vielä värittämisen jälkeenkin, voit piilottaa mustan tussin tai puuvärin (mikäli se on kovin pehmeä ja tumma) ja antaa palaa!
Entä jos aikuinen värittää taustan ja lapsi hahmot? Tai toisinpäin. Tai valitkaa vuorotellen, mitä haluatte kuvasta värittää ja kertokaa siitä tarina ennen kuin väritätte seuraavan. Voitte myös tulosta kaikille omat kopiot ja värittää rinnakkain omia kuvianne.
Helppoa ja hauskaa tarinointia
Värityskuvan ideana on inspiroida tarinankerrontaa eli kuvan mukana ei tule valmiita tarinoita, vaan kiehtovia tarinansiemeniä, jotka herättelevät mietiskelemään kuvan tapahtumia ja hahmoja ja kutkuttelevat mielikuvitusta hereille. Tarinansiemenet ovat siis kysymyksiä, joita voit kysyä lapselta.
Tarinoinnin ei tarvitse olla monimutkaista ja polveilevaa, yksinkertaisimmillaan riittää että miettii hahmoille nimet ja kysyy mitä ne tekevät ja mitä seuraavaksi tapahtuu.
Ole utelias ja avoin ja anna lapselle aikaa houkutella tarinaa esiin.
Voitte pohtia myös värityskuvan ympäristöä, vuodenaikaa ja muita tapahtumia juttelemalla.
Tarjolla on myös aina Tarinatädin omia tarinoita vuodenajalle avautuvassa omassa blogissa. Blogin löydät ylävalikosta.
Selkeät neljään vuodenaikaan liittyvät kuvat perheen pienimmille.
Kurkkaa helpot tarinointivinkit tuosta edellisestä kohdasta.
Kerro kommenteissa kokemuksiasi Tarinatädin värityskuvien värittämisestä pienten lasten kanssa – Olisi hauska kuulla!
Valokuvien värityskuvat järjestyksessä ensimmäisestä viimeiseen:
”Joulu lumotussa metsässä” – väritettävä joulukalenteri, 2017
Arvontavoittokuva ”Kummituslinnan porteilla”, 2017
”Joulu järven rannalla” – väritettävä joulukalenteri, 2016
”Maata näkyvissä” – Kevätseurantavärityskuva, 2017
”Neljä vuodenaikaa”, Kooste kuvista vuosilta 2018 & 2020
Piirtää tarinankerrontaa ja yhteisöllisyyttä inspiroivia värityskuvia.
Tilaa uutiskirje ja seuraa Facebookissa
Lähetä kommentti Peruuta vastaus
Sähköpostiosoitettasi ei julkaista. Pakolliset kentät on merkitty *
← Mielikuvituksen kutittelua Ärrän pärinää! →
ja saat ensimmäisenä kuulla uusista värityskuvista!
vinkkejä värittämiseen ja tarinointiin.
Ilmestyy noin kerran kuussa!
Kiitos! Kurkkaa seuraavaksi sähköpostiisi ja vahvista uutiskirjetilauksesi.
© elinap – Elina Puohiniemi 2015-2020